གསས་མཁར་མཆོག་ལྔའི་དབང་ཆོག་བཞུགས།
༄༅།། ན་མོ་གུ་རུ་དྷེ་ཝ་ཌཱཀྐི་ཡ། འདིར་མཆོག་ལྔའི་ད་བང་བསྐུར་བ་ལམ་སྒོ་དབྱེ་བ་སོགས་སྔོན་དུ་སོང་ནས། དེ་ནས་
དབང་བསྐུར་བ་ལ་དང་པོ་ཞུ་བ་ནི། གཡུང་དྲུང་སློབ་དཔོན་ཆེན་པོ་དགོངས།། བདག་ཅག་
སྐལ་ལྡན་སློབ་མ་ལ། བདེ་གཤེགས་ཡི་དམ་མཆོག་ལྔ་ཡི། དབང་བཞི་ཟབ་མོ་བསྐུར་
དུ་གསོལ། ལན་ནི། ཀྱེ་ཧོ་སྐལ་ལྡན་རིགས་ཀྱི་བུ།། བདེ་གཤེགས་ཡི་དམ་མཆོག་ལྔ་ཡི།།
དབང་བཞི་ཟབ་མོ་ངས་བསྐུར་རོ། །དད་པའི་སྣོད་དང་ལྡན་པར་གྱིས༎ ཞེས་བརྗོད་
དོ། ༈ །དང་པོ་ཕྱི་གཞལ་ཡས་བུམ་པའི་དབང་བསྐུར་བ་ནི། ཨཱཿབུམ་པ་ལྷ་ཡི་གཞལ་ཡས་ཁང་།།
ནང་བཅུད་ཞི་ཁྲོའི་ལྷ་ཚོགས་གསལ།། སྐལ་ལྡན་ཁྱོད་ལ་དབང་བསྐུར་བས།།
འབར་བ་ཁྲོ་བོའི་ལྷ་ཚོགས་ཀྱི།། ལྷ་སྔགས་ཏིང་འཛིན་དབང་ཐོབ་ནས།། སྐུ་གསུང་
ཐུགས་སུ་གྲུབ་པར་ཤོག །བསྭོ་ཡཱཾ་ཨ་མ་མུ་ཡེ་པྲ་ཕུད་ཉི་རི་བྷ་ར་ཏྲང་འདུ༔ གཉིས་
པ་ནང་རྩ་བའི་ལྷའི་དབང་བསྐུར་བ་ནི། བསྭོ། དབལ་གསས་རྔམ་པ་རྔམ་མོ་ཡུམ། སྐལ་ལྡན་
ཁྱོད་ལ་དབང་བསྐུར་བས།། སྐུ་གསུང་ཐུགས་ཡོན་ཕྲིན་ལས་ཀྱི།། དབང་བསྐུར་
བྱིན་གྱིས་བརླབ་པར་མཛོད།། བསྭོ་མཱཾ་ཀྲོ་ཏ་མ་མ་ཧ་ར་ཉི་རི་བྷ་ར་ཏྲང་འདུ༔ །བསྭོ།
གཙོ་མཆོག་མཁའ་འགྱིང་གདུག་མོ་ཡུམ།། སྐལ་ལྡན་ཁྱོད་ལ་དབང་བསྐུར་བས།
སྐུ་གསུང་ཐུགས་ཡོན་ཕྲིན་ལས་ཀྱི༎ དབང་བསྐུར་བྱིན་གྱིས་བརླབ་པར་མཛོད།།
བསྭོ་ཡཱཾ་ཀྲོ་ཏ་མ་མ་ཧ་ར་ཉི་རི་བྷ་ར་ཏྲང་འདུ །བསྭོ། ལྷ་རྒོད་ཐོག་པ་སྲིད་རྒྱལ་
ཡུམ།། སྐལ་ལྡན་ཁྱོད་ལ་དབང་བསྐུར་བས།། སྐུ་གསུང་ཐུགས་ཡོན་ཕྲིན་ལས་ཀྱི་༎
དབང་བསྐུར་བྱིན་གྱིས་བརླབ་པར་མཛོད། བསྭོ་ཨཱོྃ་ཀྲོ་ཏ་མ་མ་ཧ་ར་ཉི་རི་བྷ་ར་
234

ནམ་མཁའ་མཛོད་ཀྱི་སྒྲུབ་སྐོར།
ཏྲང་འདུ༔ བསྭོ།། དབལ་ཆེན་གེ་ཁོད་མུ་རྩ་མེད།། སྐལ་ལྡན་ཁྱོད་ལ་དབང་བསྐུར་
བས།། སྐུ་གསུང་ཐུགས་ཡོན་ཕྲིན་ལས་ཀྱི་། དབང་བསྐུར་བྱིན་གྱིས་བརླབ་པར་
མཛོད།། བསྭོ་ཨཱོྃ་ཀྲོ་ཏ་མ་མ་ཧ་ར་ཉི་རི་བྷ་ར་ཏྲང་འདུ༔ །བསྭོ། འབྲུག་གསས་ཆེམས་
པ་སྟོང་ཁྱབ་ཡུམ། སྐལ་ལྡན་ཁྱོད་ལ་དབང་བསྐུར་བས། སྐུ་གསུང་ཐུགས་ཡོན་
ཕྲིན་ལས་ཀྱི།། དབང་བསྐུར་བྱིན་གྱིས་བརླབ་པར་མཛོད།། བསྭོ་ཧཱུྃ་ཀྲོ་ཏ་མ་མ་ཧ་
ར་ཉི་རི་བྷ་ར་ཏྲང་འདུ །བསྭོ། སྒོ་བཞི་བསྲུང་མཛད་ཁྲོ་མོ་བཞིས།། སྐལ་ལྡན་
ཁྱོད་ལ་དབང་བསྐུར་བས།། སྐུ་གསུང་ཐུགས་ཡོན་ཕྲིན་ལས་ཀྱི༎ དབང་བསྐུར་
བྱིན་གྱིས་བརླབ་པར་མཛོད༎ བསྭོ་ཡཱཾ་མ་མ་ཧ་ར་ཉི་རི་བྷ་ར་ཏྲང་འདུ༔ གསུམ་པ་
གསང་བ་གཏོར་མའི་དབང་བསྐུར་ནི། བསྭོ༎ གཏོར་མ་དཀྱིལ་འཁོར་ལྷ་ཡི་རྟེན།། འབར་བ་ཁྲོ་
བོའི་ལྷ་ཚོགས་རྣམས།། དབལ་གཏོར་འདི་ལ་སྤྲིན་བཞིན་འདུས།། སྐལ་ལྡན་ཁྱོད་ལ་
དབང་བསྐུར་བས།། གསས་མཁར་མཆོག་ལྔའི་ལྷ་ཚོགས་ཀྱི།། དཀྱིལ་འཁོར་རྫོགས་
པའི་དབང་ཐོབ་ཤོག །བསྭོ་ཡཱཾ་ཧཱུཾ་ཟད་རི་རཱང་རདྣ་ཉི་རི་བྷ་ར་ཏྲང་འདུ ༔ བཞི་པ་
ཡང་གསང་གཏའ་ཆེན་གྱི་དབང་བསྐུར་བ་ནི། བསྭོ། བྷནྡ་འབར་བའི་སྣོད་ནང་དུ།། གཡུ་འབྲང་
བདུད་རྩི་རཀྟ་བསྐྱིལ༎ སྐལ་ལྡན་ཁྱོད་ལ་དབང་བསྐུར་བས།། མཆོག་ཐུན་དངོས་
གྲུབ་བརྙེས་པ་དང་། སྡེ་བརྒྱད་འདུལ་བའི་དབང་ཐོབ་ཤོག །བསྭོ་ཡཱཾ་ཨ་མྲི་ཏ་
ཏིང་མུར་དང་ར་རཏྣ་ཉི་རི་བྷ་ར་ཏྲང་འདུ༔ ཞེས་པ་འདི་ཡང་ཤར་རྫའི་བྱ་བྲལ་བཀྲ་ཤིས་རྒྱལ་
མཚན་གྱིས་སྦྱར་བ་དགེའོ།།
235

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཡང་ཟབ་ནམ་མཁའ་མཛོད་ཆེན་ལས།